Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2003 M. LAPKRIČIO 12 D. NUTARIMO NR. 1407 „DĖL JURIDINIŲ ASMENŲ REGISTRO NUOSTATŲ PATVIRTINIMO“ PAKEITIMO

2024 m. rugsėjo 11 d. Nr. 770

Vilnius

Lietuvos Respublikos Vyriausybė nutaria:

1.	Pakeisti Lietuvos Respublikos Vyriausybės 2003 m. lapkričio 12 d. nutarimą Nr. 1407 „Dėl Juridinių asmenų registro nuostatų patvirtinimo“:

1.1.	Pripažinti netekusiu galios 3 punktą.

1.2.	Pripažinti netekusiu galios 6 punktą.

1.3.	Pakeisti nurodytu nutarimu patvirtintus Juridinių asmenų registro nuostatus (toliau – Nuostatai):

1.3.1.	Pakeisti 9 punktą ir jį išdėstyti taip:

„9. Nuostatuose vartojamos sąvokos atitinka Reglamente (ES) 2016/679, Civiliniame kodekse, Valstybės informacinių išteklių valdymo įstatyme, Lietuvos Respublikos vienos valstybės ribas peržengiančio ribotos atsakomybės bendrovių pertvarkymo, jungimosi ar skaidymo įstatyme, Lietuvos Respublikos kolektyvinio investavimo subjektų įstatyme, Lietuvos Respublikos teisės gauti informaciją ir duomenų pakartotinio naudojimo įstatyme, Lietuvos Respublikos įmonių ir įmonių grupių atskaitomybės įstatyme, Lietuvos Respublikos finansinių ataskaitų audito ir kitų užtikrinimo paslaugų įstatyme bei kituose juridinių asmenų veiklą reglamentuojančiuose įstatymuose vartojamas sąvokas.“

1.3.2.	Pripažinti netekusiu galios 13.52 papunktį.

1.3.3.	Pakeisti 13.12 papunktį ir jį išdėstyti taip:

„13.12. tvirtina Registro tvarkytojui teikiamų prašymų ir pranešimų formas, o suderinusi su Lietuvos Respublikos finansų ministerija – metinių ir tarpinių finansinių ataskaitų bei metinių ataskaitų elektroninio formato rinkinių formas ir prašymo anuliuoti metinių finansinių ataskaitų (metinių konsoliduotųjų finansinių ataskaitų) ar tarpinių finansinių ataskaitų rinkinio, metinės ataskaitos ir, jei taikoma, dokumentų, nurodytų Nuostatų 127 punkte, (toliau kartu – atskaitomybės dokumentai) pateikimą Registro tvarkytojui formą;“.

1.3.4.	Pakeisti 18.1 papunktį ir jį išdėstyti taip:

„18.1. juridinio asmens kodas;“.

1.3.5.	Papildyti 18.51 papunkčiu:

„18.51. Teisės aktų registro objekto identifikacinis kodas Teisės aktų registre, jeigu viešasis juridinis asmuo veikia pagal Civilinio kodekso 2.46 straipsnio 3 dalyje nurodytą teisės aktą ar pagal Teisės aktų registre skelbiamus steigimo dokumentus;“.

1.3.6.	Pakeisti 18.9.2.5 papunktį ir jį išdėstyti taip:

„18.9.2.5. tikrieji nariai kartu (nurodomas narių skaičius), tikrasis (-ieji) narys (-iai) kartu su prokuristu (-ais) (nurodomas narių ir prokuristų skaičius), jeigu kiekybinis atstovavimas numatytas tikrosios ūkinės bendrijos ar komanditinės ūkinės bendrijos veiklos sutartyje;“.

1.3.7.	Papildyti 18.9.2.6 papunkčiu:

„18.9.2.6. dalyviai kartu (nurodomas dalyvių skaičius), dalyvis (-iai) kartu su prokuristu (-ais) (nurodomas dalyvių ir prokuristų skaičius), jeigu kiekybinis atstovavimas numatytas advokatų profesinės bendrijos ar privačių detektyvų bendrijos steigimo sutartyje;“.

1.3.8.	Pakeisti 18.11 papunktį ir jį išdėstyti taip:

„18.11. juridinio asmens veiklos apribojimai: apribota juridinio asmens veikla, uždrausta juridinio asmens veikla, nurodyta Nuostatų 18.25 papunktyje, taikomos tarptautinės sankcijos; duomenys apie instituciją, priėmusią sprendimą dėl juridinio asmens veiklos apribojimo, jo pratęsimo ar apribojimo panaikinimo, ir sprendimo priėmimo (įsiteisėjimo) data;“.

1.3.9.	Pakeisti 18.11 papunktį ir jį išdėstyti taip:

„18.11. juridinio asmens veiklos apribojimai: apribota juridinio asmens veikla, uždrausta juridinio asmens veikla, nurodyta Nuostatų 18.25 papunktyje, taikomos tarptautinės sankcijos, paskirta baudžiamojo poveikio priemonė (draudimas dalyvauti viešuosiuose pirkimuose, gauti paramą, subsidiją ar dotaciją, reorganizuoti juridinį asmenį); duomenys apie instituciją, priėmusią sprendimą dėl juridinio asmens veiklos apribojimo, jo pratęsimo ar apribojimo panaikinimo, ir sprendimo priėmimo (įsiteisėjimo) data;“.

1.3.10.	Pakeisti 18.25 papunktį ir jį išdėstyti taip:

„18.25. duomuo, kad juridinis asmuo vykdo patikos ar bendrovių steigimo, administravimo, nekilnojamojo turto agento (brokerio), mokesčių konsultavimo, apskaitos paslaugų teikėjo, virtualiųjų valiutų keityklos operatoriaus ar depozitinių virtualiųjų valiutų piniginių operatoriaus veiklą, atlieka apskaitos funkciją, veiklos pradžios ir pabaigos datos;“.

1.3.11.	Pakeisti 18.25 papunktį ir jį išdėstyti taip:

„18.25. duomuo, kad juridinis asmuo vykdo patikos ar bendrovių steigimo, administravimo, nekilnojamojo turto agento (brokerio), mokesčių konsultavimo, apskaitos paslaugų teikėjo veiklą, atlieka apskaitos funkciją, veiklos pradžios ir pabaigos datos;“.

1.3.12.	Papildyti 18.27 papunkčiu:

„18.27. žyma apie numatomą inicijuoti juridinio asmens likvidavimą Registro tvarkytojo iniciatyva pagal Civilinio kodekso 2.70 straipsnį.“

1.3.13.	Pakeisti 23.1 papunktį ir jį išdėstyti taip:

„23.1. teisės akto pavadinimas, priėmimo ir įsigaliojimo datos, identifikacinis kodas Teisės aktų registre, registravimo Teisės aktų registre data, jeigu valstybės ar savivaldybės institucijos teisės aktu skiriami juridinio asmens valdymo organų nariai, tvirtinamas viešojo juridinio asmens steigimo sandoris ar priimamas teisės aktas, kuriuo steigiamas viešasis juridinis asmuo, veiksiantis pagal valstybės ar savivaldybės institucijos patvirtintus steigimo dokumentus;“.

1.3.14.	Papildyti 23.91–23.93 papunkčiais:

„23.91. faktas, kad atliekant finansinių ataskaitų (konsoliduotųjų finansinių ataskaitų) ir (arba) vadovybės ataskaitos (konsoliduotosios vadovybės ataskaitos) arba veiklos ataskaitos kokybės stebėseną nustatyta reikšmingų šių ataskaitų trūkumų;

23.92. faktas, kad nustatyta auditoriaus išvados ir (arba) tvarumo atskaitomybės užtikrinimo išvados trūkumų;

23.93. tvarumo atskaitomybės užtikrinimo išvados pateikimo Registro tvarkytojui data;“.

1.3.15.	Pakeisti 23.101 papunktį ir jį išdėstyti taip:

„23.101. pelno mokesčio informacijos ataskaitos ir, kai taikytina, pareiškimo, nurodyto Įmonių ir įmonių grupių atskaitomybės įstatymo 31 straipsnio 3 dalyje, pateikimo Registro tvarkytojui data;“.

1.3.16.	Papildyti 23.102–23.105 papunkčiais:

„23.102. tvarumo ataskaitos (konsoliduotosios tvarumo ataskaitos) ir, kai taikytina, pareiškimo, nurodyto Įmonių ir įmonių grupių atskaitomybės įstatymo 26 straipsnio 6 dalyje, pateikimo Registro tvarkytojui data;

23.103. vadovybės ataskaitos (konsoliduotosios vadovybės ataskaitos) ir, kai taikytina, deklaracijos, nurodytos Įmonių ir įmonių grupių atskaitomybės įstatymo 23 straipsnio 6 dalyje, pateikimo Registro tvarkytojui data;

23.104. veiklos ataskaitos pateikimo Registro tvarkytojui data;

23.105. metinės ataskaitos, jeigu juridinis asmuo rengia metinę ataskaitą, patvirtinimo, jeigu pagal įstatymus ji turi būti tvirtinama, ir pateikimo Registro tvarkytojui datos;“.

1.3.17.	Papildyti 23.106 papunkčiu:

„23.106. prašymo anuliuoti atskaitomybės dokumentų pateikimą Registro tvarkytojui pateikimo Registro tvarkytojui data;“.

1.3.18.	Papildyti 23.121papunkčiu:

„23.121. prašymo pratęsti likvidavimo procedūros terminą vieniems metams pateikimo Registro tvarkytojui data;“.

1.3.19.	Papildyti 23.171 papunkčiu:

„23.171. teismo pranešimo apie Civilinio kodekso 2.70 straipsnio 6 dalyje numatyto ieškinio priėmimą gavimo data;“.

1.3.20.	Pakeisti 23.32 papunktį ir jį išdėstyti taip:

„23.32. Registro tvarkytojui Valstybinės mokesčių inspekcijos ir (ar) Teisingumo ministerijos pateikta informacija dėl siūlymo inicijuoti juridinio asmens likvidavimą ar teismo pavedimas Registro tvarkytojui inicijuoti juridinio asmens likvidavimą.“

1.3.21.	Pakeisti 29 punktą ir jį išdėstyti taip:

„29. Kai Nuostatų nustatytais atvejais nurodomi duomenys apie fizinį asmenį (išskyrus Nuostatų 23.6 ir 26.1 papunkčius), nurodomi vardas, pavardė, asmens kodas, korespondencijos adresas (kai fizinio asmens duomenys gaunami per Registrų sąveikos sistemą, korespondencijos adresas pateikiamas, jeigu šis duomuo yra nurodytas), mirties data; apie užsienio fizinį asmenį papildomai nurodomi gimimo data (jeigu pagal užsienio valstybės teisės aktus nesuteikiamas asmens kodas, nurodoma tik gimimo data) ir valstybės, kuri išdavė asmens dokumentus, pavadinimas (išskyrus atvejus, kai fizinio asmens duomenys gaunami per Registrų sąveikos sistemą); apie juridinį asmenį – pavadinimas, teisinė forma, kodas, buveinė; apie užsienio juridinį asmenį papildomai nurodomi valstybės, kurioje jis registruotas, pavadinimas, įregistravimo data ir registras. Teikiant duomenis apie valstybę ar savivaldybę, nurodomi jų pavadinimas ir kodas.“

1.3.22.	Pakeisti 29 punktą ir jį išdėstyti taip:

„29. Kai Nuostatų nustatytais atvejais nurodomi duomenys apie fizinį asmenį (išskyrus Nuostatų 23.6 ir 26.1 papunkčius), nurodomi vardas, pavardė, asmens kodas, korespondencijos adresas (kai fizinio asmens duomenys gaunami per Registrų sąveikos sistemą, korespondencijos adresas pateikiamas, jeigu šis duomuo yra nurodytas), mirties data; apie užsienio fizinį asmenį papildomai nurodomi gimimo data (jeigu pagal užsienio valstybės teisės aktus nesuteikiamas asmens kodas, nurodoma tik gimimo data), interesų Lietuvoje turinčio užsieniečio kodas (toliau – ILTU kodas) ir valstybės, kuri išdavė asmens dokumentus, pavadinimas (išskyrus atvejus, kai fizinio asmens duomenys gaunami per Registrų sąveikos sistemą); apie juridinį asmenį – pavadinimas, teisinė forma, kodas, buveinė; apie užsienio juridinį asmenį papildomai nurodomi valstybės, kurioje jis registruotas, pavadinimas, įregistravimo data ir registras. Teikiant duomenis apie valstybę ar savivaldybę, nurodomi jų pavadinimas ir kodas.“

1.3.23.	Pakeisti 31.9 papunktį ir jį išdėstyti taip:

„31.9. apie advokatų profesines bendrijas – bendrijos dalyviai;“.

1.3.24.	Pripažinti netekusiu galios 31.19 papunktį.

1.3.25.	Pakeisti 31.20 papunktį ir jį išdėstyti taip:

„31.20. apie finansų įstaigas – laikinojo administratoriaus ar laikinojo atstovo veiklos priežiūrai paskyrimo ir atšaukimo data;“.

1.3.26.	Pakeisti 32.2 papunktį ir jį išdėstyti taip:

„32.2. filialo ar atstovybės veiklos apribojimai: apribota filialo ar atstovybės veikla, uždrausta filialo veikla, nurodyta Nuostatų 32.10 papunktyje, taikomos tarptautinės sankcijos; duomenys apie instituciją, priėmusią sprendimą dėl filialo ar atstovybės veiklos apribojimo, jo pratęsimo ar apribojimo panaikinimo, ir sprendimo priėmimo (įsiteisėjimo) data;“.

1.3.27.	Pakeisti 32.2 papunktį ir jį išdėstyti taip:

„32.2. filialo ar atstovybės veiklos apribojimai: apribota filialo ar atstovybės veikla, taikomos tarptautinės sankcijos; duomenys apie instituciją, priėmusią sprendimą dėl filialo ar atstovybės veiklos apribojimo, jo pratęsimo ar apribojimo panaikinimo, ir sprendimo priėmimo (įsiteisėjimo) data;“.

1.3.28.	Pripažinti netekusiu galios 32.10 papunktį.

1.3.29.	Pripažinti netekusiu galios 34.1.5 papunktį.

1.3.30.	Pripažinti netekusiu galios 34.3.1 papunktį.

1.3.31.	Pripažinti netekusiu galios 34.5.2 papunktį.

1.3.32.	Pripažinti netekusiu galios 34.6 papunktį.

1.3.33.	Pripažinti netekusiais galios 34.7.2 ir 34.7.3 papunkčius.

1.3.34.	Pakeisti 34.9 papunktį ir jį išdėstyti taip:

„34.9. apie bendrijas – bendrijos valdomo (-ų) pastato (-ų) unikalus (-ūs) numeris (-iai), nurodytas (-i) Nekilnojamojo turto registre;“.

1.3.35.	Pripažinti netekusiu galios 34.10 papunktį.

1.3.36.	Pripažinti netekusiu galios 34.11 papunktį.

1.3.37.	Pakeisti 35.2 papunktį ir jį išdėstyti taip:

„35.2. apie užsienio juridinių asmenų ir kitų organizacijų filialus ar atstovybes:

35.2.1. užsienio valstybės registras, kuriame saugoma steigėjo byla;

35.2.2. steigėjo įregistravimo numeris (kodas) užsienio valstybės registre, įregistravimo data;

35.2.3. steigėjo finansiniai metai, išskyrus tuos atvejus, kai steigėjas įregistruotas Europos Sąjungos valstybėje narėje ar kitose Europos ekonominės erdvės valstybėse;

35.2.4. steigėjo veikla;

35.2.5. filialo steigėjo metinių finansinių ataskaitų, o įstatymų nustatytais atvejais – metinių konsoliduotųjų finansinių ataskaitų pavadinimai, jų tvirtinimo ir pateikimo Registrui datos, jeigu tokia atskaitomybė būtina pagal įstatymus, taikomus užsienio juridiniam asmeniui ar kitai organizacijai;

35.2.6. filialo metinių finansinių ataskaitų pavadinimai, jų pateikimo Registro tvarkytojui datos, jeigu tokia atskaitomybė būtina pagal įstatymus, taikomus užsienio juridinio asmens ar kitos organizacijos filialui;

35.2.7. filialo ar filialo steigėjo vadovybės ataskaitos (konsoliduotosios vadovybės ataskaitos) arba tvarumo ataskaitos (konsoliduotosios tvarumo ataskaitos) ir, kai taikytina, pareiškimo, nurodyto Įmonių ir įmonių grupių atskaitomybės įstatymo 26 straipsnio 6 dalyje, pateikimo Registro tvarkytojui data;

35.2.8. filialo steigėjo auditoriaus išvados dėl metinių finansinių ataskaitų (metinių konsoliduotųjų finansinių ataskaitų) pateikimo Registro tvarkytojui data;

35.2.9. filialo ar filialo steigėjo tvarumo atskaitomybės užtikrinimo išvados pateikimo Registro tvarkytojui data;

35.2.10. filialo ar filialo steigėjo pelno mokesčio informacijos ataskaitos ir, kai taikytina, pareiškimo, nurodyto Įmonių ir įmonių grupių atskaitomybės įstatymo 31 straipsnio 3 dalyje, pateikimo Registro tvarkytojui data;

35.2.11. filialo ar atstovybės, kurioje saugomi steigėjo steigimo dokumentai, pavadinimas ir kodas, jeigu vienas steigėjas įsteigęs daugiau nei vieną filialą ar atstovybę.“

1.3.38.	Pripažinti netekusiu galios 37.18 papunktį.

1.3.39.	Papildyti 38.52 papunkčiu:

„38.52. turto ar palikimo administratorius, paskirtas teismo nutartimi vadovaujantis Civilinio kodekso 5.55 ir 5.65 straipsniais, kai nėra asmens, einančio juridinio asmens vadovo pareigas;“.

1.3.40.	Pakeisti 38.7.1 papunktį ir jį išdėstyti taip:

„38.7.1. institucijos:

38.7.1.1. teisės aktuose nustatytais terminais nuo sprendimo apriboti juridinio asmens, filialo ar atstovybės veiklą, pratęsti ar panaikinti juridinio asmens, filialo ar atstovybės veiklos apribojimą priėmimo (įsiteisėjimo) dienos;

38.7.1.2. ne vėliau kaip kitą darbo dieną po sprendimo uždrausti vykdyti juridinio asmens ar filialo Nuostatų 18.25 ir 32.10 papunkčiuose nurodytą veiklą priėmimo (įsiteisėjimo) dienos;“.

1.3.41.	Pakeisti 38.7.1.2 papunktį ir jį išdėstyti taip:

„38.7.1.2. ne vėliau kaip kitą darbo dieną po sprendimo uždrausti vykdyti juridinio asmens Nuostatų 18.25 papunktyje nurodytą veiklą priėmimo (įsiteisėjimo) dienos;“.

1.3.42.	Papildyti 38.7.6.31 papunkčiu:

„38.7.6.31. Lietuvos Respublikos baudžiamojo proceso kodekso nustatytais atvejais ir tvarka;“.

1.3.43.	Papildyti 38.7.71 papunkčiu:

„38.7.71. Finansinių nusikaltimų tyrimo tarnyba prie Lietuvos Respublikos vidaus reikalų ministerijos – apie juridiniam asmeniui, filialui ar atstovybei taikomas tarptautines sankcijas, jų pasibaigimą ar panaikinimą;“.

1.3.44.	Pakeisti 38.7.111 papunktį ir jį išdėstyti taip:

„38.7.111. Audito, apskaitos, turto vertinimo ir nemokumo valdymo tarnyba:

38.7.111.1. apie juridinį asmenį, dėl kurio teismas yra priėmęs sprendimą dėl juridinio asmens pabaigos ir kurio nemokumo (bankroto) administratorius yra išbrauktas iš Nemokumo administratorių sąrašo;

38.7.111.2. Įmonių ir įmonių grupių atskaitomybės įstatyme, Finansinių ataskaitų audito ir kitų užtikrinimo paslaugų įstatyme, Labdaros ir paramos fondų įstatyme, Lietuvos Respublikos viešųjų įstaigų įstatyme ir Asociacijų įstatyme nustatytais atvejais;

38.7.111.3. apie juridinius asmenis, kurie yra viešojo intereso įmonės, kaip apibrėžta Finansinių ataskaitų audito ir kitų užtikrinimo paslaugų įstatymo 2 straipsnio 39 dalyje;“.

1.3.45.	Pakeisti 38.7.112 papunktį ir jį išdėstyti taip:

„38.7.112. Viešojo sektoriaus apskaitos ir ataskaitų konsolidavimo informacinės sistemos tvarkytojas – viešųjų įstaigų, asociacijų, labdaros ir paramos fondų ir regionų plėtros tarybų, priskiriamų viešojo sektoriaus subjektams, metines finansines ataskaitas, veiklos ataskaitas ir auditoriaus išvadas;“.

1.3.46.	Pakeisti 60 punktą ir jį išdėstyti taip:

„60. Nuostatų nustatyta tvarka teikiant duomenis apie užsienio fizinį asmenį, pateikiama jo asmens dokumento kopija arba pažymėjimas, patvirtinantis Europos Sąjungos valstybės narės piliečio teisę laikinai ar nuolat gyventi Lietuvos Respublikoje. Teikiant duomenis apie užsienio juridinį asmenį arba juridinio asmens filialą ar atstovybę, įsteigtą užsienio valstybėje, pateikiamas registro, kuriame kaupiami ir saugomi duomenys apie tą juridinį asmenį arba juridinio asmens filialą ar atstovybę, įsteigtą užsienio valstybėje, išrašas ar kitas dokumentas, patvirtinantis, kad juridinis asmuo arba juridinio asmens filialas ar atstovybė, įsteigta užsienio valstybėje, įregistruoti, jeigu pagal užsienio valstybės teisės aktus išrašas neišduodamas, o teikiant duomenis apie užsienio investicinį fondą, kurio dalyviai yra įsigiję visas akcinės bendrovės, uždarosios akcinės bendrovės ar Europos bendrovės akcijas, pateikiamas užsienio valstybės priežiūros institucijos išduotas dokumentas, patvirtinantis investicinio fondo buvimą. Užsienio fizinio asmens dokumento kopija notaro netvirtinama. Užsienio fizinio asmens vardas, pavardė, korespondencijos adresas ir užsienio juridinio asmens pavadinimas, teisinė forma, buveinė (adresas) ir registras pateikiami transliteruoti į lotynų kalbos rašmenis. Jeigu užsienio fizinio asmens dokumente nėra lotynų kalbos rašmenimis įrašytų jo vardo ir pavardės, pateikiamas asmens dokumento vertimas, kuriame asmens vardas ir pavardė pateikiami transliteruoti į lotynų kalbos rašmenis.“

1.3.47.	Pakeisti 62 punktą ir jį išdėstyti taip:

„62. Notarui, Teisingumo ministerijai ar Registro tvarkytojui pateikiami dokumentai (išskyrus gautus per Registrų sąveikos sistemą) turi būti surašyti valstybine kalba, laikantis bendrinės lietuvių kalbos normų. Dokumentai turi būti tvarkingi, atitikti dokumentų rengimą ir įforminimą reglamentuojančių teisės aktų reikalavimus ir juose neturi būti nurodyta asmens duomenų, kurių pateikimo Registro tvarkytojui nenumato Civilinis kodeksas ar kiti įstatymai.“

1.3.48.	Pakeisti 63 punktą ir jį išdėstyti taip:

„63. Jeigu dokumentai surašyti ne valstybine kalba, turi būti pridėti jų vertimai, pasirašyti vertėjo. Šis reikalavimas netaikomas, kai dokumentai ir pranešimai gaunami per Registrų sąveikos sistemą, taip pat Įmonių ir įmonių grupių atskaitomybės įstatyme nustatytais atvejais.“

1.3.49.	Pakeisti 65 punktą ir jį išdėstyti taip:

„65. Dokumentų ir duomenų teikėjai Registro tvarkytojui pateikia prašymų originalus, Nuostatų 30 punkte nurodytų dokumentų originalus ar notaro patvirtintas šių dokumentų kopijas, nuorašus, kitų dokumentų – originalus, notaro, Lietuvos Respublikos advokatūros įstatymo ar Nuostatų nustatyta tvarka patvirtintas jų kopijas, nuorašus ar išrašus, jeigu įstatymuose ar Nuostatuose nurodyta pateikti dokumentų išrašus. Jeigu duomenys ir dokumentai Registro tvarkytojui teikiami elektroniniu būdu Registro tvarkytojo nustatytomis priemonėmis, gali būti teikiamos Nuostatuose nurodytų dokumentų kopijos ar nuorašai, patvirtinti Nuostatų 68 punkte nustatyta tvarka.“

1.3.50.	Papildyti 652 punktu:

„652. Jeigu viešasis juridinis asmuo steigiamas priimant valstybės ar savivaldybės institucijos teisės aktą (steigimo aktą) ar juo patvirtinami steigimo dokumentai, Registro tvarkytojui pateikiamas Nuostatų 18.51 papunktyje nurodytas duomuo.“

1.3.51.	Pakeisti 66 punktą ir jį išdėstyti taip:

„66. Jeigu valstybės ar savivaldybės institucijos teisės aktu skiriami juridinio asmens valdymo organų nariai, tvirtinamas viešojo juridinio asmens steigimo sandoris ar priimamas teisės aktas, kuriuo steigiamas viešasis juridinis asmuo, veiksiantis pagal valstybės ar savivaldybės institucijos patvirtintus steigimo dokumentus, Registro tvarkytojui pateikiama Nuostatų 23.1 papunktyje nurodyta informacija arba teisės akto kopija, nuorašas ar išrašas, patvirtinti jį priėmusios institucijos, jeigu teisės aktas nepaskelbtas.“

1.3.52.	Pripažinti netekusiu galios 67 punktą.

1.3.53.	Pakeisti 82.3 papunktį ir jį išdėstyti taip:

„82.3. steigimo dokumentas arba valstybės ar savivaldybės institucijos teisės akto, kuriuo patvirtinti steigiamo viešojo juridinio asmens steigimo dokumentai, identifikacinis kodas Teisės aktų registre;“.

1.3.54.	Pakeisti 821 punktą ir jį išdėstyti taip:

„821. Steigiant biudžetinę įstaigą, valstybės įmonę ar savivaldybės įmonę, Registro tvarkytojui pateikiami Nuostatų 82.1 papunktyje nurodytas prašymas, teisės aktas, kuriuo steigiama biudžetinė įstaiga, valstybės įmonė ar savivaldybės įmonė, ir valstybės ar savivaldybės institucijos teisės akto, kuriuo patvirtinti steigiamos biudžetinės įstaigos, valstybės įmonės ar savivaldybės įmonės steigimo dokumentai, identifikacinis kodas Teisės aktų registre.“

1.3.55.	Papildyti 822 punktu:

„822. Steigiant viešąją įstaigą, kurios steigėja (-os) yra valstybė ir (ar) savivaldybė (-ės), Registro tvarkytojui pateikiami Nuostatų 82.1 papunktyje nurodytas prašymas, valstybės ir (ar) savivaldybės institucijos teisės aktas, kuriuo patvirtintas viešosios įstaigos steigimo sandoris, išskyrus, kai tuo pačiu teisės aktu patvirtinti ir viešosios įstaigos steigimo sandoris, ir steigiamos viešosios įstaigos įstatai, taip pat nurodomas teisės akto, kuriuo patvirtinti steigiamos viešosios įstaigos įstatai, identifikacinis kodas Teisės aktų registre.“

1.3.56.	Pakeisti 87 punktą ir jį išdėstyti taip:

„87. Steigiant viešąjį juridinį asmenį, veikiantį pagal Civilinio kodekso 2.46 straipsnio
3 dalyje nurodytą teisės aktą, Registro tvarkytojui pateikiamas prašymas įregistruoti ar įtraukti juridinį asmenį į Registrą, kuriame, be kitų duomenų, nurodomas teisės akto identifikacinis kodas Teisės aktų registre.“

1.3.57.	Pakeisti 99.2 papunktį ir jį išdėstyti taip:

„99.2. franšizės ar subfranšizės sutarties nuorašą arba franšizės ar subfranšizės sutarties pakeitimo nuorašą, patvirtintą juridinio asmens vadovo.“

1.3.58.	Pakeisti 116.4 papunktį ir jį išdėstyti taip:

„116.4. paramos gavėjas labdaros ir paramos fondas, asociacija ar viešoji įstaiga, nepateikę metinių finansinių ataskaitų rinkinio ir veiklos ataskaitos, arba labdaros ir paramos fondas, asociacija ar viešoji įstaiga, nepateikę metinės ataskaitos per Civilinio kodekso 2.66 straipsnio 4 dalyje nurodytą terminą, šių dokumentų nepateikė per 2 mėnesius nuo tada, kai buvo įspėti apie šį pažeidimą. Registro tvarkytojas įspėjimą apie pažeidimą išsiunčia Registre nurodytu juridinio asmens elektroninio pristatymo dėžutės adresu. Jei toks adresas Registre nenurodytas, įspėjimas siunčiamas Registre nurodytu elektroninio pašto adresu korespondencijai arba registruotu paštu labdaros ir paramos fondo, asociacijos ar viešosios įstaigos buveinės adresu, jeigu labdaros ir paramos fondas, asociacija ar viešoji įstaiga elektroninio pašto adreso korespondencijai nėra pateikusi Registro tvarkytojui.“

1.3.59.	Pakeisti IV skyriaus vienuoliktojo skirsnio pavadinimą ir jį išdėstyti taip:

„VIENUOLIKTASIS SKIRSNIS

METINIŲ IR TARPINIŲ FINANSINIŲ ATASKAITŲ RINKINIŲ, METINIŲ ATASKAITŲ, PELNO MOKESČIO INFORMACIJOS ATASKAITŲ IR TVARUMO ATASKAITŲ PATEIKIMAS“.

1.3.60.	Pakeisti IV skyriaus vienuoliktojo skirsnio pavadinimą ir jį išdėstyti taip:

„VIENUOLIKTASIS SKIRSNIS

METINIŲ IR TARPINIŲ FINANSINIŲ ATASKAITŲ RINKINIŲ, METINIŲ ATASKAITŲ, PELNO MOKESČIO INFORMACIJOS ATASKAITŲ IR TVARUMO ATASKAITŲ PATEIKIMAS IR ANULIAVIMAS“.

1.3.61.	Pakeisti 120 punkto pirmąją pastraipą ir ją išdėstyti taip:

„120. Metinių finansinių ataskaitų rinkinį, taip pat metinių konsoliduotųjų finansinių ataskaitų rinkinį, jeigu finansines ataskaitas privaloma rengti pagal veiklą reglamentuojančius įstatymus, taikomus juridiniam asmeniui, užsienio juridiniam asmeniui ar kitai organizacijai arba jų filialui, Registro tvarkytojui pateikia (neatsižvelgiant į teisinį statusą):“.

1.3.62.	Pakeisti 125 punktą ir jį išdėstyti taip:

„125. Metinių ir tarpinių finansinių ataskaitų rinkinys ar metinė ataskaita pildomi ir Registro tvarkytojui teikiami elektronine forma interaktyviai, išskyrus atvejus, kai viešojo sektoriaus subjektams priskiriami labdaros ir paramos fondas, asociacija ir viešoji įstaiga metinių finansinių ataskaitų rinkinį teikia finansų ministro nustatyta tvarka. Juridiniam asmeniui metinių ir tarpinių finansinių ataskaitų rinkinį rengiant ir tvirtinant, jeigu pagal įstatymus jis turi būti tvirtinamas, ne finansinių ataskaitų elektroninio formato rinkiniuose, kartu su finansinių ataskaitų elektroninio formato rinkiniais elektroniniu būdu turi būti pateikti parengti metinių ir tarpinių finansinių ataskaitų rinkiniai, jeigu pagal įstatymus jie neturi būti tvirtinami, ar patvirtinti metinių ir tarpinių finansinių ataskaitų rinkiniai, jeigu pagal įstatymus jie turi būti tvirtinami. Jeigu labdaros ir paramos fondas, asociacija ar viešoji įstaiga rengia metines ataskaitas, kartu su metinių ataskaitų elektroninio formato rinkiniais elektroniniu būdu turi būti pateiktos parengtos metinės ataskaitos, jeigu pagal įstatymus šios ataskaitos neturi būti tvirtinamos, ar patvirtintos metinės ataskaitos, jeigu pagal įstatymus jos turi būti tvirtinamos.“

1.3.63.	Pakeisti 126 punktą ir jį išdėstyti taip:

„126. Bankai, centrinės kredito unijos, Europos Sąjungos valstybėse narėse, Europos ekonominės erdvės valstybėse įregistruotų juridinių asmenų filialai metinių finansinių ataskaitų rinkinius ir metinių konsoliduotųjų finansinių ataskaitų rinkinius Registro tvarkytojui gali pateikti ir ne elektroninio formato rinkiniuose.“

1.3.64.	Pakeisti 1261 punktą ir jį išdėstyti taip:

„1261. Juridiniai asmenys, kurių vertybiniais popieriais leista prekiauti reguliuojamoje rinkoje, metinių finansinių ataskaitų rinkinius ar metinių konsoliduotųjų finansinių ataskaitų rinkinius Registro tvarkytojui teikia ne elektroninio formato rinkiniuose (Europos Sąjungos elektroninio ataskaitų teikimo formatu).“

1.3.65.	Pakeisti 1261 punktą ir jį išdėstyti taip:

„1261. Juridiniai asmenys, kurių vertybiniais popieriais leista prekiauti reguliuojamoje rinkoje, metinių finansinių ataskaitų rinkinius ar metinių konsoliduotųjų finansinių ataskaitų rinkinius Registro tvarkytojui teikia ne elektroninio formato rinkiniuose (Europos Sąjungos elektroninio ataskaitų teikimo formatu). Jei šių juridinių asmenų metinių finansinių ataskaitų rinkiniai ar metinių konsoliduotųjų finansinių ataskaitų rinkiniai Registro tvarkytojui teikiami neišskiriant auditoriaus išvados kaip atskiro dokumento, šie juridiniai asmenys teikia deklaraciją, kurioje nurodo, kad kartu su metinių finansinių ataskaitų rinkiniu ar metinių konsoliduotųjų finansinių ataskaitų rinkiniu Registro tvarkytojui pateikiama auditoriaus išvada.“

1.3.66.	Pakeisti 127 punktą ir jį išdėstyti taip:

„127. Kartu su metinių finansinių ataskaitų rinkiniu, taip pat ir metinių konsoliduotųjų finansinių ataskaitų rinkiniu Registro tvarkytojui pateikiama:

127.1. akcinės bendrovės, uždarosios akcinės bendrovės, tikrosios ūkinės bendrijos ir komanditinės ūkinės bendrijos, kurios visi tikrieji nariai yra akcinės bendrovės ar uždarosios akcinės bendrovės, Europos bendrovės, valstybės įmonės, savivaldybės įmonės, kitos teisinės formos įmonės, kuri yra draudimo įmonė, perdraudimo įmonė, kredito įstaiga, išskyrus kredito uniją, vadovybės ataskaita (konsoliduotoji vadovybės ataskaita), jeigu pagal įstatymus ji turi būti rengiama ir, kai taikytina, deklaracija, nurodyta Įmonių ir įmonių grupių atskaitomybės įstatymo 23 straipsnio 6 dalyje;

127.2. užsienio juridinio asmens filialo steigėjos užsienio bendrovės vadovybės ataskaita (konsoliduotoji vadovybės ataskaita) arba tvarumo ataskaita (konsoliduotoji tvarumo ataskaita), jeigu rengiama;

127.3. auditoriaus išvada, jeigu auditas privalomas pagal įstatymus, ir audito ataskaita, jeigu jos pateikimas Registro tvarkytojui nustatytas įstatymuose; auditoriaus išvada ar audito ataskaita turi būti pasirašyta auditoriaus kvalifikuotu elektroniniu parašu, išskyrus Nuostatų
126 ir 1261 punktuose nurodytus atvejus, kai metinių finansinių ataskaitų rinkiniai Registro tvarkytojui teikiami ne elektroninio formato rinkiniuose;

127.4. tvarumo atskaitomybės užtikrinimo išvada, kai vadovybės ataskaitoje (konsoliduotojoje vadovybės ataskaitoje) privaloma pateikti informaciją tvarumo klausimais (konsoliduotąją informaciją tvarumo klausimais), arba teikiama tvarumo ataskaita;

127.5. labdaros ir paramos fondo, asociacijos ar viešosios įstaigos veiklos ataskaita, jeigu pagal įstatymus ji turi būti rengiama;

127.6. didelės ir viešojo intereso įmonės, kuri yra gavybos pramonės arba pirmykščių miškų medienos ruošos įmonė, mokėjimų valdžios institucijoms ataskaita (konsoliduotoji mokėjimų valdžios institucijoms ataskaita), jeigu pagal įstatymus ji turi būti rengiama.“

1.3.67.	Pripažinti netekusiu galios 1271 punktą.

1.3.68.	Pakeisti 1272 punktą ir jį išdėstyti taip:

„1272. Įmonių ir įmonių grupių atskaitomybės įstatymo nustatytais atvejais ir šio įstatymo 36 straipsnio 4 dalyje nustatytu terminu Registro tvarkytojui elektroniniu būdu pateikiama pelno mokesčio informacijos ataskaita ir, kai taikytina, pareiškimas, nurodytas Įmonių ir įmonių grupių atskaitomybės įstatymo 31 straipsnio 3 dalyje.“

1.3.69.	Papildyti IV skyriaus vienuoliktąjį skirsnį 1273 punktu:

„1273. Įmonių ir įmonių grupių atskaitomybės įstatymo nustatytais atvejais ir šio įstatymo 36 straipsnio 5 dalyje nustatytu terminu Registro tvarkytojui elektroniniu būdu pateikiama tvarumo ataskaita (konsoliduotoji tvarumo ataskaita) ir, kai taikytina, pareiškimas, nurodytas Įmonių ir įmonių grupių atskaitomybės įstatymo 26 straipsnio 6 dalyje, kartu su tvarumo atskaitomybės užtikrinimo išvada.“

1.3.70.	Papildyti IV skyriaus vienuoliktąjį skirsnį 1274 punktu:

„1274. Juridinis asmuo, užsienio juridinio asmens ar kitos organizacijos filialas turi teisę kreiptis į Registro tvarkytoją su prašymu anuliuoti atskaitomybės dokumentų pateikimą Registro tvarkytojui dėl juos teikiant Registro tvarkytojui elektroniniu būdu padarytų klaidų. Gali būti anuliuojamas einamųjų ir praėjusių finansinių metų atskaitomybės dokumentų pateikimas. Dėl atitinkamų finansinių metų atskaitomybės dokumentų toks prašymas gali būti pateiktas tik vieną kartą.“

1.3.71.	Papildyti IV skyriaus vienuoliktąjį skirsnį 1275 punktu:

„1275. Siekiant anuliuoti atskaitomybės dokumentų pateikimą Registro tvarkytojui, pildomas ir Registro tvarkytojui elektronine forma interaktyviai teikiamas Registro tvarkytojo nustatytos formos prašymas. Šis prašymas negali būti susijęs su parengtų atskaitomybės dokumentų, jeigu pagal įstatymus šie dokumentai neturi būti tvirtinami, ar patvirtintų atskaitomybės dokumentų, jeigu pagal įstatymus jie turi būti tvirtinami, turiniu.“

1.3.72.	Papildyti IV skyriaus vienuoliktąjį skirsnį 1276 punktu:

„1276. Registro tvarkytojas, gavęs prašymą anuliuoti atskaitomybės dokumentų pateikimą Registro tvarkytojui, nedelsdamas, bet ne vėliau kaip kitą darbo dieną po prašymo pateikimo dienos anuliuoja jame nurodytų dokumentų pateikimą. Anuliavus metinių finansinių ataskaitų (metinių konsoliduotųjų finansinių ataskaitų) rinkinio ir metinės ataskaitos pateikimą, iš Registro išbraukiama Nuostatų 23.8, 23.103–23.105 ir 35.2.6 papunkčiuose nurodyta informacija, ir, jei taikoma, Nuostatų 23.93, 23.10, 34.1.6 papunkčiuose nurodyta informacija, o anuliavus tarpinių finansinių ataskaitų rinkinio pateikimą, – Nuostatų 23.9 papunktyje nurodyta informacija ir, jei taikoma, Nuostatų 23.10 papunktyje nurodyta informacija.“

1.3.73.	Papildyti IV skyriaus vienuoliktąjį skirsnį 1277 punktu:

„1277. Registro tvarkytojas nepriima juridinio asmens pateikto metinių finansinių ataskaitų rinkinio (metinių konsoliduotųjų finansinių ataskaitų rinkinio) be auditoriaus išvados, jeigu auditas privalomas pagal įstatymus, ar Nuostatų 1261 punkte nurodytos deklaracijos, išskyrus atvejus, kai viešojo sektoriaus subjektams priskiriami labdaros ir paramos fondas, asociacija ir viešoji įstaiga metinių finansinių ataskaitų rinkinį teikia finansų ministro nustatyta tvarka.“

1.3.74.	Pakeisti 1363 punktą ir jį išdėstyti taip:

„1363. Registro tvarkytojas, įregistravęs pakeistus Nuostatų 18.1–18.4, 18.6–18.10, 31.1.1 ar 31.6.1 papunkčiuose nurodytus duomenis apie Europos bendroves, akcines bendroves arba uždarąsias akcines bendroves ar gavęs naujus Europos bendrovių, akcinių bendrovių arba uždarųjų akcinių bendrovių Nuostatų 120 punkte, 127.1 ar 127.3 papunktyje nurodytus dokumentus, nedelsdamas, bet ne vėliau kaip kitą darbo dieną po duomenų įregistravimo ar dokumentų pateikimo Registro tvarkytojui dienos per Registrų sąveikos sistemą praneša apie tai kitai Europos Sąjungos valstybei narei ar Europos ekonominei erdvei priklausančiai valstybei, kurioje įregistruotas Europos bendrovės, akcinės bendrovės ar uždarosios akcinės bendrovės filialas.“

1.3.75.	Pakeisti 139 punkto pirmąją pastraipą ir ją išdėstyti taip:

„139. Pasikeitus juridinio asmens, išskyrus tradicinę religinę bendruomenę ar bendriją, jos filialą ar atstovybę, viešąjį juridinį asmenį, veikiantį pagal Civilinio kodekso 2.46 straipsnio 3 dalyje nurodytą teisės aktą ar pagal Teisės aktų registre skelbiamus steigimo dokumentus, steigimo dokumentams, filialo ar atstovybės nuostatams, taip pat juridinio asmens, išskyrus tradicinę religinę bendruomenę ar bendriją, jos filialą ar atstovybę, Nuostatuose nurodytiems Registro duomenims, dokumentų ir duomenų teikėjas Registro tvarkytojui atitinkamai pateikia šiuos dokumentus:“.

1.3.76.	Pripažinti netekusiu galios 139.10 papunktį.

1.3.77.	Papildyti 1391 punktu:

„1391. Jeigu viešojo juridinio asmens steigimo dokumentai iki jų pakeitimo Teisės aktų registre neturėjo būti paskelbti ar Civilinio kodekso 2.46 straipsnio 4 dalyje nurodytas teisės aktas pripažįstamas netekusiu galios ir priimamas naujas teisės aktas, Registro tvarkytojui pateikiamas prašymas įregistruoti ar įrašyti pakeitimus, kuriame, be kitų duomenų, nurodomas teisės akto, kuriuo keičiami ar tvirtinami viešojo juridinio asmens steigimo dokumentai, identifikacinis kodas Teisės aktų registre.“

1.3.78.	Pakeisti 159.2 papunktį ir jį išdėstyti taip:

„159.2. visą pakeistą steigimo dokumento tekstą arba teisės akto, kuriuo keičiami viešojo juridinio asmens steigimo dokumentai, identifikacinį kodą Teisės aktų registre, kai Civilinio kodekso 2.46 straipsnio 4 dalyje nurodytas teisės aktas pripažįstamas netekusiu galios ir priimamas naujas teisės aktas;“.

1.3.79.	Pakeisti 159.5 papunktį ir jį išdėstyti taip:

„159.5. jeigu Viešųjų įstaigų įstatyme nustatytu atveju viešosios įstaigos įstatai nekeičiami, – viešosios įstaigos pranešimą apie tai, kad visos reorganizavimo sąlygų apraše nustatytos prievolės įvykdytos ir atsirado įstatymuose ar reorganizavimo sąlygų apraše nurodytos aplinkybės.“

1.3.80.	Pakeisti 164.2 papunktį ir jį išdėstyti taip:

„164.2. naujo juridinio asmens steigimo dokumentus arba teisės akto, kuriuo tvirtinami naujo viešojo juridinio asmens steigimo dokumentai, identifikacinį kodą Teisės aktų registre, kai Civilinio kodekso 2.46 straipsnio 4 dalyje nurodytas teisės aktas pripažįstamas netekusiu galios ir priimamas naujas teisės aktas;“.

1.3.81.	Pakeisti1651 punktą ir jį išdėstyti taip:

„1651. Pertvarkant valstybės įmonę ar savivaldybės įmonę į viešąją įstaigą, dokumentų ir duomenų teikėjas per įstatymų nustatytus terminus Registro tvarkytojui pateikia turto, kuris po pertvarkymo bus perduotas viešosios įstaigos nuosavybėn kaip įnašas nustatant (formuojant) viešosios įstaigos dalininkų kapitalą, vertinimo ataskaitą ir po pertvarkymo veiksiančios viešosios įstaigos įstatus arba teisės akto, kuriuo tvirtinami po pertvarkymo veiksiančios viešosios įstaigos įstatai, identifikacinį kodą Teisės aktų registre, kai Civilinio kodekso
2.46 straipsnio 4 dalyje nurodytas teisės aktas pripažįstamas netekusiu galios ir priimamas naujas teisės aktas.“

1.3.82.	Pakeisti 166.2 papunktį ir jį išdėstyti taip:

„166.2. sprendimą dėl juridinio asmens pertvarkymo; pertvarkymo sąlygų projektą kartu su audito įmonės ataskaita ir įstatais, jeigu akcinė bendrovė pertvarkoma į Europos bendrovę ar Europos bendrovė pertvarkoma į akcinę bendrovę; pertvarkymo sąlygų projektą kartu su audito įmonės ataskaita ir valdymo arba administravimo organo ataskaita, jeigu kooperatinė bendrovė (kooperatyvas) pertvarkoma į Europos kooperatinę bendrovę ar Europos kooperatinė bendrovė pertvarkoma į kooperatinę bendrovę (kooperatyvą);“.

1.3.83.	Pakeisti 168.2 papunktį ir jį išdėstyti taip:

„168.2. visą pakeistą steigimo dokumento tekstą arba teisės akto, kuriuo keičiami viešojo juridinio asmens steigimo dokumentai, identifikacinį kodą Teisės aktų registre, kai pertvarkomo juridinio asmens steigimo dokumentai Teisės aktų registre neturėjo būti paskelbti ar Civilinio kodekso 2.46 straipsnio 4 dalyje nurodytas teisės aktas pripažįstamas netekusiu galios ir priimamas naujas teisės aktas;“.

1.3.84.	Pakeisti 188 punktą ir jį išdėstyti taip:

„188. Registro tvarkytojas, nustatęs, kad atsirado bent viena iš Civilinio kodekso
2.70 straipsnio 1 dalyje nurodytų aplinkybių, ar gavęs Nuostatų 187 punkte nurodytą siūlymą arba pavedimą, Civilinio kodekso 2.70 straipsnio 2 dalyje nurodytais adresais, nurodydamas atsiradusias aplinkybes, išsiunčia pranešimą apie numatomą inicijuoti juridinio asmens likvidavimą. Kai pranešimo išsiųsti šiais adresais nėra galimybės, Registro tvarkytojas apie numatomą inicijuoti juridinio asmens likvidavimą viešai paskelbia Registro tvarkytojo leidžiamame elektroniniame informaciniame leidinyje ir šį pranešimą išsiunčia kitu Nuostatų 23.21 papunktyje nurodytu adresu.“

1.3.85.	Pakeisti 189.3 papunktį ir jį išdėstyti taip:

„189.3. Nuostatų 139.1 papunktyje nurodytą prašymą ir kitus su duomenų ar dokumentų pakeitimais susijusius dokumentus, kuriais paneigiama Civilinio kodekso 2.70 straipsnio
1 dalies 3 punkte nurodyta aplinkybė;“.

1.3.86.	Pakeisti 191 punktą ir jį išdėstyti taip:

„191. Registro tvarkytojas, per tris mėnesius nuo pranešimo apie numatomą inicijuoti juridinio asmens likvidavimą išsiuntimo ar viešo paskelbimo, negavęs Nuostatų 189 ir (ar)
190 punktuose nurodytų dokumentų, ne vėliau kaip per tris darbo dienas priima sprendimą inicijuoti juridinio asmens likvidavimą Civilinio kodekso 2.70 straipsnyje nustatyta tvarka ir ne vėliau kaip per tris darbo dienas nuo šio sprendimo priėmimo įregistruoja juridinio asmens teisinį statusą „inicijuojamas likvidavimas“.“

1.3.87.	Pakeisti 192 punktą ir jį išdėstyti taip:

„192. Registro tvarkytojas, ne vėliau kaip per vienus metus nuo juridinio asmens teisinio statuso „inicijuojamas likvidavimas“ įregistravimo dienos gavęs Nuostatų 189 ir (ar)
190 punktuose nurodytus dokumentus, ne vėliau kaip per tris darbo dienas išregistruoja juridinio asmens teisinį statusą „inicijuojamas likvidavimas“.“

1.3.88.	Pakeisti 193 punktą ir jį išdėstyti taip:

„193. Registro tvarkytojas, ne vėliau kaip per vienus metus nuo juridinio asmens teisinio statuso „inicijuojamas likvidavimas“ įregistravimo dienos gavęs teismo pranešimą apie ieškinio dėl skolininko prievolių įvykdymo ar nemokumo bylos iškėlimo priėmimą arba apie sprendimą atšaukti inicijuojamą juridinio asmens likvidavimą, ne vėliau kaip per tris darbo dienas išregistruoja juridinio asmens teisinį statusą „inicijuojamas likvidavimas“.“

1.3.89.	Pakeisti 194 punktą ir jį išdėstyti taip:

„194. Registro tvarkytojas, negavęs Nuostatų 192 punkte nurodytų dokumentų ir (ar)
193 punkte nurodytų teismo pranešimų šiuose punktuose nustatytais terminais, arba jeigu teismas inicijuojamo juridinio asmens likvidavimo neatšaukia, ne vėliau kaip per tris darbo dienas nuo 192 ir 193 punktuose nustatytų terminų pabaigos arba teismo sprendimo neatšaukti juridinio asmens likvidavimo gavimo dienos priima sprendimą likviduoti juridinį asmenį Registro tvarkytojo iniciatyva. Registro tvarkytojas ne vėliau kaip per tris darbo dienas nuo šio sprendimo priėmimo dienos įregistruoja juridinio asmens teisinį statusą „likviduojamas“ ir išregistruoja juridinio asmens valdymo organus ir jų narius.“

1.3.90.	Pakeisti 198 punkto pirmąją pastraipą ir ją išdėstyti taip:

„198. Dokumentų ir duomenų teikėjas, atlikus juridinio asmens, išskyrus tradicinę religinę bendruomenę ar bendriją, religinę bendruomenę ar bendriją, likvidavimo procedūrą, Civilinio kodekso 2.110 straipsnio 3 dalyje nustatytu terminu Registro tvarkytojui pateikia šiuos dokumentus:“.

1.3.91.	Papildyti 198.5 papunkčiu:

„198.5. likvidavimo pabaigos finansinę ataskaitą arba pagal tarptautinius finansinės atskaitomybės standartus parengtas finansines ataskaitas, jeigu finansinė apskaita tvarkoma vadovaujantis tarptautiniais finansinės atskaitomybės standartais.“

1.3.92.	Papildyti 1981 punktu:

„1981. Jeigu juridinio asmens, išskyrus tradicinę religinę bendruomenę ar bendriją, religinę bendruomenę ar bendriją, likvidavimo procedūra neužbaigiama per Civilinio kodekso 110 straipsnio 3 dalyje nustatytą terminą ir iki šio termino pabaigos dokumentų ir duomenų teikėjas Registro tvarkytojui pateikia prašymą pratęsti likvidavimo procedūros terminą vieniems metams, Registro tvarkytojas ne vėliau kaip per tris darbo dienas nuo šio prašymo gavimo dienos įrašo Nuostatų 23.121 papunktyje nurodytą informaciją į Registrą.“

1.3.93.	Papildyti 2001 punktu:

„2001. Jeigu dokumentų ir duomenų teikėjas per Civilinio kodekso 2.110 straipsnio
3 dalyje nustatytus terminus Registro tvarkytojui nepateikia Nuostatų 198 punkte nurodytų dokumentų, Registro tvarkytojas ne vėliau kaip per penkias darbo dienas nuo Civilinio kodekso
2.110 straipsnio 3 dalyje nustatytų terminų pabaigos likviduojamą juridinį asmenį išregistruoja.“

1.3.94.	Pakeisti 212 punktą ir jį išdėstyti taip:

„212. Po reorganizavimo pasibaigsiančio juridinio asmens dokumentų ir duomenų teikėjas Registro tvarkytojui pateikia prašymą išregistruoti juridinį asmenį ir reorganizavimo pabaigos finansinę ataskaitą arba pagal tarptautinius finansinės atskaitomybės standartus parengtas finansines ataskaitas, jeigu finansinė apskaita tvarkoma vadovaujantis šiais standartais. Registro tvarkytojas, gavęs šiuos dokumentus, ne vėliau kaip per penkias darbo dienas išregistruoja reorganizuotą juridinį asmenį.“

1.3.95.	Papildyti 228.9 papunkčiu:

„228.9. Teisės aktų registro – identifikacinis kodas Teisės aktų registre.“

1.3.96.	Papildyti 228.10 papunkčiu:

„228.10. Užsieniečių registro – asmens ILTU kodas;“.

1.3.97.	Pakeisti 243 punktą ir jį išdėstyti taip:

„243. Kiekvienas asmuo, nurodęs Registro tvarkytojui juridinio asmens kodą ar juridinio asmens pavadinimą, turi teisę nedelsiant neatlygintinai žodžiu ir internetu gauti šiuos duomenis: juridinio asmens pavadinimą, kodą, teisinę formą, buveinę (adresą), teisinį statusą, apribotą juridinio asmens veiklą, faktą apie Lietuvos Respublikos tarptautinių sankcijų įstatymo 8 straipsnio 1 ar 13 dalies pagrindu paskirtą laikinąjį administratorių, taikomas tarptautines sankcijas, jei laikinojo administratoriaus pagal Tarptautinių sankcijų įstatymo 8 straipsnio 1 ar 13 dalį nėra paskirta, ir juridinio asmens išregistravimo datą, taip pat informaciją apie Registro tvarkytojui pateiktus dokumentus – jų pavadinimus, gavimo ir įregistravimo Registre datas, o nurodęs adresą – duomenis apie juridinius asmenis (juridinio asmens kodą ir pavadinimą), kurių buveinės registruotos tuo adresu. Kiekvienas asmuo taip pat turi teisę nedelsiant neatlygintinai žodžiu ir internetu gauti informaciją apie tai, kad atliekant finansinių ataskaitų (konsoliduotųjų finansinių ataskaitų), vadovybės ataskaitos (konsoliduotosios vadovybės ataskaitos) ir veiklos ataskaitos kokybės stebėseną nustatyta reikšmingų šių dokumentų trūkumų arba auditoriaus išvados ar tvarumo atskaitomybės užtikrinimo išvados trūkumų.“

1.3.98.	Pakeisti 243 punktą ir jį išdėstyti taip:

„243. Kiekvienas asmuo, nurodęs Registro tvarkytojui juridinio asmens kodą ar juridinio asmens pavadinimą, turi teisę nedelsiant neatlygintinai žodžiu ir internetu gauti šiuos duomenis: juridinio asmens pavadinimą, kodą, teisinę formą, buveinę (adresą), teisinį statusą, apribotą juridinio asmens veiklą, faktą apie Lietuvos Respublikos tarptautinių sankcijų įstatymo 8 straipsnio 1 ar 13 dalies pagrindu paskirtą laikinąjį administratorių, taikomas tarptautines sankcijas, jei laikinojo administratoriaus pagal Tarptautinių sankcijų įstatymo 8 straipsnio 1 ar 13 dalį nėra paskirta, taip pat informaciją apie Registro tvarkytojui pateiktus dokumentus – jų pavadinimus, gavimo ir įregistravimo Registre datas, o nurodęs adresą – duomenis apie juridinius asmenis (juridinio asmens kodą ir pavadinimą), kurių buveinės registruotos tuo adresu. Kiekvienas asmuo, nurodęs Registro tvarkytojui iš Registro išregistruoto juridinio asmens buvusį kodą ar pavadinimą, turi teisę nedelsiant neatlygintinai žodžiu ir internetu gauti šiuos duomenis: iš Registro išregistruoto juridinio asmens buvusį pavadinimą, kodą ir teisinę formą. Kiekvienas asmuo taip pat turi teisę nedelsiant neatlygintinai žodžiu ir internetu gauti informaciją apie tai, kad atliekant finansinių ataskaitų (konsoliduotųjų finansinių ataskaitų), vadovybės ataskaitos (konsoliduotosios vadovybės ataskaitos) ir veiklos ataskaitos kokybės stebėseną nustatyta reikšmingų šių dokumentų trūkumų arba auditoriaus išvados ar tvarumo atskaitomybės užtikrinimo išvados trūkumų.“

2.	Nustatyti, kad:

2.1.	Juridinių asmenų registro tvarkytojas iki 2025 m. sausio 15 d. išregistruoja iš Juridinių asmenų registro iki Juridinių asmenų registro veiklos pradžios suteiktus juridinių asmenų kodus;

2.2.	Juridinių asmenų registro tvarkytojas 2025 m. birželio 1 d. išregistruoja iš Juridinių asmenų registro duomenis apie tai, kad juridinis asmuo ar Europos Sąjungos valstybės narės arba užsienio valstybės juridinio asmens filialas vykdo virtualiųjų valiutų keityklos operatoriaus ir (ar) depozitinių virtualiųjų valiutų piniginių operatoriaus veiklą;

2.3.	Nuostatų 127 punktas taikomas Juridinių asmenų registro tvarkytojui teikiant 2024 m. sausio 1 d. ir vėliau prasidedančių ataskaitinių laikotarpių metinių finansinių ataskaitų rinkinius (metinių konsoliduotųjų finansinių ataskaitų rinkinius);

2.4.	Reikalavimas, pildant metinių ir tarpinių finansinių ataskaitų ar metinės ataskaitos elektroninio formato rinkinį, nenurodyti duomenų (vardo, pavardės, asmens kodo ir pareigų) apie pasirašiusius asmenis taikomas Juridinių asmenų registro tvarkytojui teikiant 2024 m. sausio 1 d. ir vėliau prasidedančių ataskaitinių laikotarpių metinių finansinių ataskaitų rinkinius ar metines ataskaitas ir 2025 m. sausio 1 d. ir vėliau prasidedančių ataskaitinių laikotarpių tarpinių finansinių ataskaitų rinkinius;

2.5.	Nuostatų 1273 punktas taikomas Juridinių asmenų registro tvarkytojui teikiant 2028 m. sausio 1 d. ir vėliau prasidedančių ataskaitinių laikotarpių tvarumo ataskaitas ar konsoliduotąsias tvarumo ataskaitas;

2.6.	Nuostatų 198.5 papunktis ir 212 punktas taikomi, kai sprendimas dėl įmonės reorganizavimo ar likvidavimo priimamas ne anksčiau kaip nuo 2025 m. liepos 1 d.;

2.7.	šio nutarimo 1.3.9 ir 1.3.42 papunkčiai įsigalioja 2024 m. lapkričio 1 d.;

2.8.	šio nutarimo 1.2, 1.3.3, 1.3.5, 1.3.13, 1.3.17, 1.3.50–1.3.56, 1.3.60, 1.3.70–1.3.72, 1.3.75, 1.3.77, 1.3.78, 1.3.80, 1.3.81, 1.3.83 ir 1.3.95 papunkčiai įsigalioja 2025 m. sausio 15 d.;

2.9.	šio nutarimo 1.3.2, 1.3.11, 1.3.27, 1.3.28, 1.3.41 ir 1.3.76 papunkčiai įsigalioja 2025 m. birželio 1 d.;

2.10.	šio nutarimo 1.3.98 papunktis įsigalioja 2025 m. liepos 1 d.;

2.11.	šio nutarimo 1.3.65 ir 1.3.73 papunkčiai įsigalioja 2026 m. sausio 1 d.;

2.12.	šio nutarimo 1.3.22 ir 1.3.96 papunkčiai įsigalioja 2026 m. sausio 6 d.

Ministrė Pirmininkė	Ingrida Šimonytė

Teisingumo ministrė	Ewelina Dobrowolska